CELEX: 32011R0113
Language: fi
Date: 2011-02-07 00:00:00
Title: Komission asetus (EU) N:o 113/2011, annettu 7 päivänä helmikuuta 2011 , tiettyjen tavaroiden luokittelusta yhdistettyyn nimikkeistöön

9.2.2011   
            
            
               FI
            
            
               Euroopan unionin virallinen lehti
            
            
               L 34/37
            
         KOMISSION ASETUS (EU) N:o 113/2011,
   annettu 7 päivänä helmikuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote (nk. vauvojen videovalvontajärjestelmä), joka on tullille esitettäessä vähittäismyyntiä varten pakattu sarja, jossa on:
                  
                              —
                           
                           
                              langaton televisiokamera, jossa on sisäänrakennettu mikrofoni, videosignaalin lähetin ja antenni; kamerassa on audio/video-lähtöliitäntä;
                           
                        
                              —
                           
                           
                              langaton nestekidevärimonitori (LCD), jossa kuvaruudun läpimitta on noin 14 cm (5,6 tuumaa) ja kuvasuhde 4:3 ja jossa on sisäänrakennettu kaiutin, videosignaalin vastaanotin ja antenni; monitorissa on audio/video-tuloliitäntä;
                           
                        
                              —
                           
                           
                              kaksi sovitinta; ja
                           
                        
                              —
                           
                           
                              audio/videokaapeli.
                           
                        Signaalit lähetetään kamerasta monitoriin 2,4 GHz:n taajuudella, ja kantama on 150 m.
                  Laitetta käytetään vauvojen etävalvontaan.
               
               
                  8528 72 40
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b ja c alakohdan ja 6 yleisen tulkintasäännön määräysten sekä CN-koodien 8528, 8528 72 ja 8528 72 40 nimiketekstien mukaisesti.
                  Tuote on 3 yleisen tulkintasäännön b alakohdassa tarkoitettu sarja, jonka muodostavat nimikkeeseen 8525 luokiteltava kamera ja nimikkeeseen 8528 luokiteltava televisiovastaanotin. Sarjalle olennaisen luonteen antavaa tavaraa ei ole mahdollista määritellä.
                  Sen vuoksi 3 yleisen tulkintasäännön c alakohdan mukaisesti tuote on luokiteltava CN-koodiin 8528 72 40 kuuluvaksi televisiovastaanottimeksi.